
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


3 Ιουλίου 2018 


ΤΕΥΧΟΣ ΠΡΩΤΟ 


Αρ. Φύλλου 117 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 60. Κατάργηση Άμισθου Γενικού Προξενείου της 
Ελλάδας στη Σιγκαπούρη. 

2 61. Ρύθμιση θεμάτων οργάνωσης και λειτουργίας 
της Ελληνικής Υπηρεσίας Διερεύνησης Ναυτικών 
Ατυχημάτων και Συμβάντων - ΕΛΥΔΝΑ. 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘ. 60 (1) 

Κατάργηση Άμισθου Γενικού Προξενείου της 

Ελλάδας στη Σιγκαπούρη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 6 του άρθρου 50 του 
Οργανισμού του Υπουργείου Εξωτερικών, που κυρώ¬ 
θηκε με το άρθρο πρώτο του ν. 3566/2007 «Κύρωση ως 
Κώδικα του "Οργανισμού του Υπουργείου Εξωτερικών")/ 
(Α' 117). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

3. Τη γνώμη της Πρεσβείας της Ελλάδας στη Σιγκα¬ 
πούρη, όπως διατυπώθηκε στο Α.Π.Φ. 0609/ΑΣ 47/ 
05.02.2018 έγγραφό της. 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

5. Την αριθ. 44/2018 γνωμοδότηση του Συμβουλίου 
της Επικράτειας, με πρόταση του Υπουργού Εξωτερικών, 
αποφασίζουμε: 

Άρθρο 1 

Κατάργηση Άμισθου Γενικού Προξενείου 

Σιγκαπούρης 

Καταργείται το Άμισθο Γενικό Προξενείο της Ελλάδας 
στην πόλη Σιγκαπούρη της Σιγκαπούρης. 


Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 12 Ιουνίου 2018 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Εξωτερικών 

ΝΙΚΟΛΑΟΣ ΚΟΤΖΙΑΣ 


ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘ. 61 ( 2 ) 

Ρύθμιση θεμάτων οργάνωσης και λειτουργίας 
της Ελληνικής Υπηρεσίας Διερεύνησης Ναυτι¬ 
κών Ατυχημάτων και Συμβάντων - ΕΛΥΔΝΑ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγράφου 1 του άρθρου 23 του ν. 4033/2011 
«Προσαρμογή στις διατάξεις της Οδηγίας 2009/18/ΕΚ 
του Ευρωπαϊκού Κοινοβουλίου και του Συμβουλίου της 
23ης Απριλίου 2009, για τον καθορισμό των θεμελιω¬ 
δών αρχών που διέπουν τη διερεύνηση των ατυχημάτων 
στον τομέα των θαλάσσιων μεταφορών και για την τρο¬ 
ποποίηση της Οδηγίας 1999/35/ΕΚ του Συμβουλίου και 
της Οδηγίας 2002/59/ΕΚ του Ευρωπαϊκού Κοινοβουλίου 
και του Συμβουλίου - Ενσωμάτωση ρυθμίσεων, μέτρα 
εφαρμογής και άλλες διατάξεις» (Α' 264). 

β) Της παραγράφου 1 του άρθρου 54 του ν. 4178/2013 
«Αντιμετώπιση της Αυθαίρετης Δόμησης - Περιβαλλοντι¬ 
κό Ισοζύγιο και άλλες διατάξεις» (Α' 174). 

γ) Του άρθρου 14 παρ. 1 περ. ζ' του ν. 3922/2011 «Σύ¬ 
σταση Αρχηγείου Λιμενικού Σώματος - Ελληνικής Ακτο¬ 
φυλακής και άλλες διατάξεις» (Α' 35). 

δ)Του άρθρου 90του Κώδικα Νομοθεσίαςγιατην Κυ¬ 
βέρνηση και τα Κυβερνητικά Όργανα [άρθρο πρώτο του 
π.δ. 63/2005 (Α' 98)]. 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη δαπάνη σε βάρος 
του κρατικού προϋπολογισμού, όπως προκύπτει από το 
Α.Π. 2800.1/41821/2017/9.6.2017 εισηγητικό σημείωμα 
της Γενικής Διεύθυνσης Οικονομικών Υπηρεσιών του 
Υπουργείου Ναυτιλίας και Νησιωτικής Πολιτικής, σύμ¬ 
φωνα με το άρθρο 24 παρ. 5 περ. ε' του ν. 4270/2014 
(Α' 143), όπως αντικαταστάθηκε με το άρθρο 34 παρ. 1 
του ν. 4484/2017 (ΑΊ 10). 

3. Την αριθ. 253/2017 Γνωμοδότηση του Συμβουλίου 
της Επικράτειας μετά από πρόταση των Υπουργών Οι¬ 
κονομικών, Διοικητικής Ανασυγκρότησης και Ναυτιλίας 
και Νησιωτικής Πολιτικής, αποφασίζουμε: 

ΜΕΡΟΣ Α' 

ΔΙΑΡΘΡΩΣΗ ΥΠΗΡΕΣΙΑΣ - ΑΡΜΟΔΙΟΤΗΤΕΣ 

Άρθρο 1 

Ελληνική Υπηρεσία Διερεύνησης 

Ναυτικών Ατυχημάτων και Συμβάντων 

1. Η Ελληνική Υπηρεσία Διερεύνησης Ναυτικών Ατυ¬ 
χημάτων και Συμβάντων- ΕΛΥΔΝΑ (εφεξής Υπηρεσία) 
λειτουργεί στο Υπουργείο Ναυτιλίας και Νησιωτικής 
Πολιτικής ως διοικητικά αυτοτελής υπηρεσία, κατά τις 
διατάξεις του ν. 4033/2011 (Α' 264), όπως ισχύει. 

2. Η Υπηρεσία τελεί υπό την εποπτεία του Προϊσταμέ¬ 
νου, διοικείται και εκπροσωπείται από το Διευθυντή και 
διαρθρώνεται από τα ακόλουθα τμήματα: 

α) τμήμα Α' Τεχνικής Διερεύνησης. 

β) τμήμα Β' Μελετών, Εφαρμογών και Στατιστικής 
Ανάλυσης. 

γ) τμήμα Γ' Διοικητικής, Οικονομικής και Νομικής Υπο¬ 
στήριξης. 

Άρθρο 2 

Προϊστάμενος Υπηρεσίας 

1. Στον Προϊστάμενο της Υπηρεσίας ανήκουν: 

α) Η εποπτεία της εξέτασης των υποθέσεων διερεύνη- 
σης ναυτικών ατυχημάτων και συμβάντων. 

β) Η έγκριση του πλαισίου των διαδικασιών για τη δι¬ 
εξαγωγή διερευνήσεων. 

γ) Η αξιολόγηση των αποτελεσμάτων της λειτουργίας 
της Υπηρεσίας ως προς την επίτευξη του σκοπού σύστα¬ 
σής της, για τη βελτίωση της αποτελεσματικότητάς της. 

2. Στο πλαίσιο των αρμοδιοτήτων του: 

α) Θεωρεί την πράξη με την οποία εγκρίνεται η διεξα¬ 
γωγή διερεύνησης και συγκροτείται ομάδα διερεύνησης 
ή αποφασίζεται να μην διεξαχθεί διερεύνηση. 

β) Ελέγχει τους εξαιρετικούς λόγους που επιτρέπουν 
τη διεξαγωγή παράλληλης διερεύνησης και θεωρεί το 
έγγραφο με το οποίο κοινοποιούνται οι λόγοι αυτοί 
στην Ευρωπαϊκή Επιτροπή (άρθρο 7 παράγραφος 3 
ν. 4033/2011). 

γ) Επεξεργάζεται σχέδια νόμων, διαταγμάτων και κα¬ 
νονιστικών αποφάσεων για θέματα που αφορούν την 
οργάνωση και τη λειτουργία της Υπηρεσίας. 

δ) Εγκρίνει το «Εγχειρίδιο Λειτουργίας της Ελληνικής 
Υπηρεσίας Διερεύνησης Ναυτικών Ατυχημάτων και Συμ¬ 
βάντων». 

ε) Εγκρίνει τις μετακινήσεις του Διευθυντή της Υπηρε¬ 
σίας (άρθρο 8 παράγραφος 13β ν. 4033/2011). 


στ) Συνδράμει την Υπηρεσία κατά την υποβολή προ¬ 
τάσεων, στο πλαίσιο του άρθρου 10 παράγραφος 3 του 
ν. 4033/2011. 

ζ) Εντός του πρώτου τριμήνου κάθε έτους συντάσσει 
έκθεση με την οποία αξιολογεί τα αποτελέσματα της λει- 
τουργίαςτης Υπηρεσίας, με βάση τα στοιχεία του προη¬ 
γούμενου ημερολογιακού έτους (άρθρο 8 παράγραφος 6 
ν. 4033/2011). 

η) Εισηγείται προς τον Υπουργό Ναυτιλίας και Νησιω¬ 
τικής Πολιτικής την αναγκαιότητα παροχής τεχνικής 
συνδρομής σε συγκεκριμένη διερεύνηση, λόγω των ειδι¬ 
κών συνθηκών και απαιτήσεων αυτής, από εξωτερικούς 
εξειδικευμένους τεχνικούς συμβούλους, ιδιωτικούς ή 
κρατικούς φορείς και από πανεπιστημιακά ή ερευνητικά 
ιδρύματα της αλλοδαπής ή ημεδαπής (άρθρο 26 παρά¬ 
γραφος 5 ν. 4033/2011). 

θ) Μετά από εισήγηση του Διευθυντή της Υπηρεσίας, 
αποφασίζει για τη διερεύνηση συμβάντων κατά τα ορι¬ 
ζόμενα στην παράγραφο 4 του άρθρου 10 του ν. 4033/ 
2011. 

ι) Μετά από εισήγηση του Διευθυντή της Υπηρεσίας, 
προτείνει στον Υπουργό Ναυτιλίας και Νησιωτικής Πολι¬ 
τικής για την αναγκαιότητα συμμετοχής και συνεργασίας 
σε διερεύνηση καθώς επίσης και για τη μη διεξαγωγή 
παράλληλης διερεύνησης, κατά τα οριζόμενα στην πα¬ 
ράγραφο 3 του άρθρου 14 του ν. 4033/2011. 

Άρθρο 3 

Διευθυντής Υπηρεσίας 

1. Στον Διευθυντή της Υπηρεσίας ανήκουν: 

α) Η διεύθυνση, η διοίκηση και η εκπροσώπηση της 
Υπηρεσίας. 

β) Η ευθύνη για τον προγραμματισμό των ενεργειών 
και τη λειτουργική οργάνωση της Υπηρεσίας. 

2. Στο πλαίσιο των αρμοδιοτήτων του: 

α) Σχεδιάζει το πλαίσιο των διοικητικών διαδικασιών 
υπό τις οποίες θα ενεργεί η Υπηρεσία. 

β) Διευθύνει και οργανώνει τις εργασίες της Υπηρε¬ 
σίας, προγραμματίζει και οργανώνει τις εργασίες του 
προσωπικού της. 

γ) Καθοδηγεί, συντονίζει και ελέγχει τις δράσεις της 
Υπηρεσίας, για την εκπλήρωση της αποστολής της. 

δ) Μεριμνά για την εκπόνηση του «Εγχειρίδιου Λει¬ 
τουργίας της Ελληνικής Υπηρεσίας Διερεύνησης Ναυτι¬ 
κών Ατυχημάτων και Συμβάντων» και υποβάλλει αυτό 
προς έγκριση από τον Προϊστάμενο. 

ε) Κατανέμει το προσωπικό της Υπηρεσίας στα επιμέ- 
ρους τμήματα. 

στ) Μεριμνά για την εκπαίδευση, την αρτιότερη κατάρ¬ 
τιση και καλύτερη απόδοση του προσωπικού. 

ζ) Αναθέτει αρμοδιότητες και καθήκοντα στο προσω¬ 
πικό της Υπηρεσίας. 

η) Εγκρίνει τις μετακινήσεις του προσωπικού της Υπη¬ 
ρεσίας. 

θ) Ελέγχει και καταλογίζει ευθύνες στους διερευνητές 
ή στο προσωπικό της Υπηρεσίας για εσφαλμένες ενέρ¬ 
γειες, παραλείψεις και παραπτώματα. 

ι) Εγκρίνει τη διεξαγωγή διερεύνησης και συγκροτεί 
άμεσα ομάδα διερεύνησης, λαμβάνοντας υπόψη, μεταξύ 
άλλων, το διαθέσιμο στελεχιακό δυναμικό. 

ια) Εγκρίνει τη μη διεξαγωγή διερεύνησης. 
ιβ) Εισηγείται στον Προϊστάμενο τη διενέργεια παράλ¬ 
ληλης διερεύνησης και κοινοποιεί τους λόγους που την 
επιτρέπουν στην Επιτροπή σύμφωνα μετην παράγραφο 3 
άρθρου 7 του ν. 4033/2011. 

ιγ) Εισηγείται στον Προϊστάμενο τη διεξαγωγή διερεύ- 
νησης κατά το άρθρο 14 του ν. 4033/2011. 

ιδ) Εισηγείται προς τον Προϊστάμενο την ανάγκη τεχνι¬ 
κής συνδρομής σε συγκεκριμένη διερεύνηση, λόγω των 
ειδικών συνθηκών και απαιτήσεων αυτής, από εξωτερι¬ 
κούς εξειδικευμένους τεχνικούς συμβούλους, δημόσι¬ 
ους ή ιδιωτικούς φορείς με αναγνωρισμένη εμπειρία στο 
αντικείμενο ή πανεπιστημιακά ή ερευνητικά ιδρύματα 
της ημεδαπής ή της αλλοδαπής (άρθρο 26 παράγραφος 5 
ν. 4033/2011). 

ιε) Θεωρεί τις εκθέσεις διερεύνησης ναυτικών ατυχη¬ 
μάτων. 

ιστ) Μεριμνά για την προώθηση προτάσεων για τη 
λήψη διορθωτικών μέτρων (άρθρο 10 παράγραφος 3 
ν. 4033/2011). 

ιζ) Εισηγείται στον Προϊστάμενο αναφορικά με διερεύ- 
νηση συμβάντων κατά τα οριζόμενα στη παράγραφο 4 
του άρθρου 10 του ν. 4033/2011. 

ιη) Εγκρίνει την έκδοση «Δελτίου Ασφαλείας έναντι 
ατυχημάτων» σε εθνικό επίπεδο μετά τη διεξαγωγή διε- 
ρεύνησης ναυτικού ατυχήματος, κατόπιν εισήγησηςτου 
Τμηματάρχη Τεχνικής Διερεύνησης. 

ιθ) Συντονίζει τη συνεργασία με άλλους σχετικούς 
ευρωπαϊκούς και διεθνείς οργανισμούς και αντίστοιχες 
υπηρεσίες, καθώς και με συναρμόδιες υπηρεσίες. 

κ) Εκπροσωπεί την Υπηρεσία επί τεχνικών θεμάτων 
ή αναθέτει την εκπροσώπηση αυτής σε εξειδικευμένα 
στελέχη - διερευνητές της Υπηρεσίας. 

κα) Εκπροσωπεί την Υπηρεσία σε ομάδες εργασίας και 
επιτροπές, συνεδριάσεις, και συνόδους των οργάνων της 
Ευρωπαϊκής Ένωσης και άλλων Διεθνών Οργανισμών και 
οργάνων που προβλέπονται από Διεθνείς Συμβάσεις ή 
στις οποίες μετέχουν εκπρόσωποι ΟΔΝΑ Κρατών - μελών 
ή άλλων χωρών ή αναθέτει την εκπροσώπηση αυτής 
σε εξειδικευμένα στελέχη - διερευνητές της Υπηρεσίας. 

Άρθρο 4 

Προσωπικό Υπηρεσίας 

1. Το τμήμα Α' - Τεχνικής Διερεύνησης στελεχώνεται 
σύμφωνα με τα οριζόμενα στην παράγραφο 8 του άρ¬ 
θρου 8 του ν. 4033/2011 .Τμηματάρχης ορίζεται, κατόπιν 
απόφασης από το Διευθυντή της Υπηρεσίας, ο αρχαι¬ 
ότερος των διερευνητών Αξιωματικός του Λιμενικού 
Σώματος - Ελληνικής Ακτοφυλακής μέχρι το βαθμό 
Αντιπλοιάρχου. 

2. Τα τμήματα Β' - Μελετών, Εφαρμογών και Στατι¬ 
στικής Ανάλυσης και Γ' - Διοικητικής, Οικονομικής και 
Νομικής Υποστήριξης στελεχώνονται συμφώνως με τα 
οριζόμενα στην παράγραφο 9 του άρθρου 8 του ν. 4033/ 
2011. Τμηματάρχες ορίζονται κατόπιν απόφασης του 
Διευθυντή οι αρχαιότεροι Αξιωματικοί του Λιμενικού 
Σώματος - Ελληνικής Ακτοφυλακής που τα στελεχώνουν, 
μέχρι τον βαθμό του Πλωτάρχη. 


3.Τα καθήκοντα τωνΤμηματαρχών είναι: 
α) Η μέριμνα για την υλοποίηση των αρμοδιοτήτων 
του τμήματος. 

β) Η παρακολούθηση της απόδοσης του τμήματος 
συνολικά καθώς και ατομικά του κάθε στελέχους που 
ανήκει σε αυτό, η παρέμβαση με διορθωτικές πρωτο¬ 
βουλίες και η υποβολή προτάσεων για την αποδοτική 
λειτουργία του τμήματος, όταν απαιτείται. 

γ) Ο προγραμματισμός των εργασιών των τμημάτων 
σύμφωνα με τις υφιστάμενες υποχρεώσεις και υπηρε¬ 
σιακές ανάγκες. 

δ) Η διασφάλιση οριζόντιας συνεργασίας μεταξύ των 
τμημάτων. 

Άρθρο 5 

Αρμοδιότητες τμήματος Α' - Τεχνικής Διερεύνησης 
Οι αρμοδιότητες του τμήματος Α' - Τεχνικής Διερεύ- 
νησης είναι οι ακόλουθες: 

α) Η διεξαγωγή διερευνήσεων, η σύνταξη εκθέσεων 
διερευνήσεων ναυτικών ατυχημάτων και η σύνταξη και 
έκδοση συστάσεων ασφαλείας. 

β) Η εισήγηση για τη συγκρότηση της Ομάδας Διε- 
ρεύνησης ναυτικού ατυχήματος στον Διευθυντή της 
Υπηρεσίας. 

γ) Η επιβεβαίωση ορισμένων λεπτομερειών για τα μέ¬ 
τρα που λαμβάνονται με βάση τις συστάσεις ασφαλείας 
τις οποίες διατυπώνει η Υπηρεσία σύμφωνα με την πα¬ 
ράγραφο 7 του παραρτήματος του κανονισμού (ΕΕ) αριθ. 
1286/2011 της Επιτροπήςτης 9ης Δεκεμβρίου 2011 «για 
την καθιέρωση της κοινής μεθοδολογίας διερεύνησης 
ναυτικών ατυχημάτων και συμβάντων που αναπτύχθηκε 
σύμφωνα με την παράγραφο 4 του άρθρου 5 της Οδη¬ 
γίας 2009/18/ΕΚ του Ευρωπαϊκού Κοινοβουλίου και του 
Συμβουλίου». 

δ) Η πρόταση μέτρων στη βάση των συμπερασμάτων 
διερευνήσεων ναυτικών ατυχημάτων και συγκεντρω¬ 
τικών στατιστικών στοιχείων ναυτικών ατυχημάτων 
προς τον Διευθυντή για την περαιτέρω προώθησή τους 
προς τις αρμόδιες Υπηρεσίες του Αρχηγείου Λιμενικού 
Σώματος - Ελληνικής Ακτοφυλακής ή του Υπουργείου 
Ναυτιλίας και Νησιωτικής Πολίτικης ή άλλων συναρμό- 
διων κρατικών φορέων και Οργανισμών, με σκοπό την 
πρόληψη ναυτικών ατυχημάτων και συμβάντων. 

ε) Η συμμετοχή σε διαδικασίες θεσμοθέτησης μέτρων 
που αφορούν στην ασφάλεια του τομέα των θαλασσί¬ 
ων μεταφορών και την προστασία του θαλασσίου περι¬ 
βάλλοντος, υπό την επιφύλαξη της παραγράφου 3 του 
άρθρου 10 του ν. 4033/2011. 

στ) Η συνεργασία με τις αρμόδιες υπηρεσίες του 
Υπουργείου Ναυτιλίας και Νησιωτικής Πολιτικής και του 
Αρχηγείου Λιμενικού Σώματος - Ελληνικής Ακτοφυλα¬ 
κής για την ενημέρωση σχετικά με ναυτικά ατυχήματα 
ή συμβάντα τα οποία εμπίπτουν στην αρμοδιότητα της 
Υπηρεσίας. 

ζ) Η συλλογή πληροφοριών επί ναυτικών ατυχημάτων 
ή συμβάντων που εμπίπτουν στο πεδίο αρμοδιότητας 
της Υπηρεσίας για τη λήψη απόφασης περί διεξαγωγής 
διερεύνησης. 

η) Η καταχώριση των δεδομένων ναυτικών ατυχημά¬ 
των που διερευνώνται στην «Ευρωπαϊκή Πλατφόρμα 
Πληροφοριών Ναυτικών Ατυχημάτων (Ευι-ορθΒΠ Μβππθ 
Έ 35υ3ΐΐγ ΙηίοπτίΒΐίοη ΡΙβϊΓοπτι - ΕΜϋΡ)», και στο «Παγκό¬ 
σμιο Ολοκληρωμένο Σύστημα Ναυτιλιακών Πληροφο¬ 
ριών (ΟΙοΕοη Ιπΐθ9Γ3ΐθά δρίρρίπς Ιπίοπτωΐιοη 5γ5ΐθΐη - 
01515)» του Διεθνούς Ναυτιλιακού Οργανισμού. 

θ) Η συνδρομή προςτιςαρμόδιεςΔιευθύνσειςτου Αρ¬ 
χηγείου Λιμενικού Σώματος - Ελληνικής Ακτοφυλακής 
για την προώθηση των διαδικασιών εναρμόνισης της 
εσωτερικής νομοθεσίας στον τομέα διερεύνησης ναυτι¬ 
κών ατυχημάτων με τη Διεθνή και Ενωσιακή νομοθεσία. 

ι) Η εκπόνηση αναλύσεων και τεχνικών ερευνών και 
η συνεργασία με τεχνολογικά κέντρα της ημεδαπής και 
της αλλοδαπής προς το σκοπό αυτό. 

ια) Η παρακολούθηση των εξελίξεων στον τομέα Διε- 
ρεύνησης Ναυτικών Ατυχημάτων σε διεθνές και ευρω¬ 
παϊκό επίπεδο και των απαιτήσεων που διαμορφώνονται 
στο πλαίσιο διμερών, πολυμερών και περιφερειακών 
πρωτοβουλιών σε θέματα διερευνήσεων ναυτικών ατυ¬ 
χημάτων. 

ιβ) Η συμμετοχή στα όργανα της Ευρωπαϊκής Ένωσης 
και των διεθνών οργανισμών, στο πλαίσιο τακτικών ή 
έκτακτων συναντήσεων, διμερών, πολυμερών ή και πε¬ 
ριφερειακών πρωτοβουλιών, που αφορούν τον τομέα 
διερεύνησης ναυτικών ατυχημάτων. 

ιγ) Η συνεργασία με αντίστοιχες Υπηρεσίες των Κρα¬ 
τών Μελών της Ε.Ε., κατά τα οριζόμενα στο άρθρο 12 
του ν. 4033/2011. 

ιδ) Η επεξεργασία απόψεων, εφόσον ζητηθεί από τις 
αρμόδιες υπηρεσίες του ΥΝΑΝΠ, επί θεματικών αντικει¬ 
μένων ομάδων εργασίας, υποεπιτροπών, επιτροπών στο 
πλαίσιο λειτουργίας ευρωπαϊκών και διεθνών Οργάνων. 

ιε) Η εισήγηση για την έκδοση «έγκαιρων προειδοποι¬ 
ήσεων» και η προώθηση των «έγκαιρων προειδοποιή¬ 
σεων» της Επιτροπής προς την αρμόδια Αρχή κατά τα 
οριζόμενα στο άρθρο 18 του ν. 4033/2011. 

ιστ) Η προώθηση «έγκαιρων προειδοποιήσεων» ή 
«δελτίων ασφαλείας» Οργανισμών Διερεύνησης Ναυτι¬ 
κών Ατυχημάτων Χωρών εκτός της Ευρωπαϊκής Ένωσης 
προς την αρμόδια Αρχή και εφόσον απαιτείται, προς την 
Ευρωπαϊκή Επιτροπή. 

ιζ) Η εισήγηση για την έκδοση «Δελτίου Ασφαλείας 
έναντι ατυχημάτων» σε εθνικό επίπεδο μετά τη διεξα¬ 
γωγή διερεύνησης ναυτικού ατυχήματος. 

ιη) Η τήρηση του έντυπου και του ψηφιακού αρχείου 
των διερευνήσεων ναυτικών ατυχημάτων καθώς και η 
φύλαξη των αποδεικτικών στοιχείων των υποθέσεων 
ναυτικών ατυχημάτων ή ναυτικών συμβάντων, σε κα¬ 
τάλληλο χώρο περιορισμένης και διαβαθμισμένης πρό¬ 
σβασης στις εγκαταστάσεις της Υπηρεσίας. 

ιθ) Η τήρηση, διαφύλαξη και ενημέρωση του αρχείου 
του τμήματος. 

Άρθρο 6 

Αρμοδιότητες τμήματος Β' - Μελετών, 

Εφαρμογών και Στατιστικής Ανάλυσης 
Οι αρμοδιότητες του τμήματος Β' είναι οι ακόλουθες: 
α) Η τήρηση και η επεξεργασία στατιστικών στοιχείων 
ναυτικών ατυχημάτων και συμβάντων στη «Βάση Δε¬ 


δομένων Ναυτικών Ατυχημάτων και Συμβάντων» της 
Υπηρεσίας που λειτουργεί για το σκοπό αυτό. 

β) Η επεξεργασία και ανάλυση των δεδομένων της 
«Ευρωπαϊκής Πλατφόρμας Πληροφοριών Ναυτικών 
Ατυχημάτων (ΕυΐΌρθθη Μβιϊιίθ 035υθΙΐγ Ιηίοπτωΐίοπ 
ΡΙθΐίοιτη - ΕΜϋΡ)», σύμφωνα με την παράγραφο 1 του 
άρθρου 19 του ν. 4033/2011, καθώς και του «Παγκόσμιου 
Ολοκληρωμένου Συστήματος Ναυτιλιακών Πληροφορι¬ 
ών (01οά9η Ιπΐθ9Γ3ΐθά 5ρίρρίπ9 Ιηίοπτΐ3ΐίοη 5γ5ΐθΐπ - 
01515)», σε συνεργασία με το τμήμα Τεχνικής Διερεύνη- 
σης της Υπηρεσίας. 

γ) Η συλλογή και η ανάλυση στοιχείων και δεδομένων 
για την πρόληψη ναυτικών ατυχημάτων, σε συνεργασία, 
εφόσον απαιτείται, με τη Διεύθυνση Ασφάλειας Ναυσι¬ 
πλοΐας του Αρχηγείου Λιμενικού Σώματος - Ελληνικής 
Ακτοφυλακής. 

δ) Η συνεργασία με το τμήμα Α' - Τεχνικής Διερεύνη- 
σης για την έκδοση ετήσιων εκθέσεων σχετικών με τα 
ναυτικά ατυχήματα που συνέβησαν και τις συστάσεις 
ασφαλείας που εκδόθηκαν επ’ αυτών. 

ε) Η συνεργασία με αντίστοιχες υπηρεσίες των Κρατών 
Μελών της Ε.Ε. και του Διεθνούς Ναυτιλιακού Οργανι¬ 
σμού για την ανταλλαγή πληροφοριών σχετικών με την 
ανάλυση δεδομένων ναυτικών ατυχημάτων. 

στ) Η τήρηση και επικαιροποίηση του διαδικτυακού 
τόπου της Υπηρεσίας και η ανάρτηση εκθέσεων ναυτι¬ 
κών ατυχημάτων, σχετικής νομοθεσίας και κάθε άλλης 
πληροφορίας που εμπίπτει στην αρμοδιότητα της Υπη¬ 
ρεσίας σύμφωνα με τις διατάξεις του ν. 4033/2011, και 
το άρθρο 17 του παρόντος. Η τεχνική υποστήριξη πραγ¬ 
ματοποιείται σε συνεργασία με την αρμόδια Διεύθυνση 
Ηλεκτρονικής Διακυβέρνησης και Επικοινωνιών του 
Αρχηγείου Λιμενικού Σώματος - Ελληνικής Ακτοφυλακής. 

ζ) Η συγκέντρωση και επεξεργασία στατιστικών στοι¬ 
χείων σύμφωνα με τα οριζόμενα στις κείμενες διατάξεις. 

η) Η καταχώριση ναυτικών ατυχημάτων, συμβάντων 
και παρ' ολίγον ατυχημάτων, για τα οποία δεν διεξάγεται 
διερεύνηση, στην «Ευρωπαϊκή Πλατφόρμα Πληροφορι¬ 
ών Ναυτικών Ατυχημάτων (Ευτορθ3η Μβιίπθ Έ35υ3ΐΐγ 
ΙηίοπτίΒΐίοη ΡΙβϊΓοιύπ - ΕΜϋΡ)». 

θ) Η τήρηση, διαφύλαξη και ενημέρωση του αρχείου 
του τμήματος. 

Άρθρο 7 

Αρμοδιότητες τμήματος Γ'- Διοικητικής, 

Οικονομικής και Νομικής Υποστήριξης 

Οι αρμοδιότητες του τμήματος Γ'είναι οι ακόλουθες: 
α) Η διεκπεραίωση του συνόλου των διοικητικών και 
υποστηρικτικών ενεργειών που απαιτούνται για τη λει¬ 
τουργία της Υπηρεσίας. 

β) Η καταχώριση και διεκπεραίωση της εισερχόμενης 
και εξερχόμενης έντυπης και ηλεκτρονικής αλληλογρα¬ 
φίας. 

γ) Η δημιουργία και ορθή τήρηση των απαιτούμενων 
βιβλίων απογραφής, των οικείων φακέλων και λοιπών 
στοιχείων κατά τα οριζόμενα στις ισχύουσες διατάξεις 
και Διαταγές και σε συνεργασία με τις αρμόδιες για το 
είδος απογραφής Διευθύνσεις του ΥΝΑΝΠ. 

δ) Η μέριμνα για την οργάνωση και τον προγραμμα¬ 
τισμό των αναγκών εκπαίδευσης, μετεκπαίδευσης και 

επιμόρφωσης του προσωπικού, σε συνεργασία με την 
αρμόδια Διεύθυνση Εκπαίδευσης του Αρχηγείου Λιμε¬ 
νικού Σώματος - Ελληνικής Ακτοφυλακής. 

ε) Η μέριμνα για τη σύνταξη ετήσιου προγραμματι¬ 
σμού προμήθειας αγαθών και υπηρεσιών και την έγκαι¬ 
ρη διενέργεια των εκάστοτε προβλεπομένων για την 
υλοποίησή του. 

στ) Η διαχείριση οικονομικών θεμάτων κατά τα προ- 
βλεπόμενα στις διατάξεις του ν. 4033/2011 καθώς και η 
διαχείριση του παγίου κατ’ αποκοπή χορηγήματος γρα¬ 
φικής ύλης και η τήρηση του οικείου βιβλίου και των 
δικαιολογητικών εξόδων, σύμφωνα με τις ισχύουσες 
διατάξεις. 

ζ) Η μέριμνα για την ενημέρωση των αρμοδίων αρχών 
και υπηρεσιών για την επιβολή κυρώσεων στα εμπλεκό¬ 
μενα μέρη ενός ναυτικού ατυχήματος κατά τα οριζόμενα 
στο άρθρο 22 του ν. 4033/2011. 

η) Η μέριμνα για τη μετάφραση των εκθέσεων διερεύ- 
νησης ναυτικών ατυχημάτων από την ελληνική στην αγ¬ 
γλική και αντιστρόφως καθώς και ο έλεγχος της ορθής 
χρήσης της αγγλικής στις εκθέσεις που συντάσσονται 
στη γλώσσα αυτή, σε συνεργασία με το τμήμα Α' Τεχνι¬ 
κής Διερεύνησης. 

θ) Η υποστήριξη της Υπηρεσίας επί θεμάτων νομικής 
φύσεως. 

ι) Η μέριμνα για την αναζήτηση των εξόδων, τα οποία 
καταβλήθηκαν για τη διερεύνηση ναυτικού ατυχήματος 
κατά τα προβλεπόμενα στις παραγράφους 1 και 2 του 
άρθρου 26 του ν. 4033/2011. 

ια) Η μέριμνα για την καταβολή των δαπανών παρο¬ 
χής συνδρομής από Υπηρεσία Διερευνήσεων ναυτικών 
ατυχημάτων Κράτους-Μέλουςτης Ε.Ε. (άρθρο 13 παρά¬ 
γραφος 2 ν. 4033/2011). 

ιβ) Η μέριμνα για την επιστροφή των δαπανών που 
επιβαρύνθηκε η Υπηρεσία σε περιπτώσεις παροχής συν¬ 
δρομής κατόπιν αιτήματος Υπηρεσίας Διερευνήσεων 
Ναυτικών Ατυχημάτων Κράτους-Μέλουςτης Ε.Ε. (άρθρο 
13 παράγραφος 3 ν. 4033/2011). 

ιγ) Η τήρηση, διαφύλαξη και ενημέρωση του αρχείου 
του τμήματος. 

ΜΕΡΟΣ Β' 

ΔΙΟΙΚΗΤΙΚΑ ΘΕΜΑΤΑ 

Άρθρο 8 

Προσόντα Διερευνητών στελεχών 

Λιμενικού Σώματος - Ελληνικής Ακτοφυλακής 

1. Οι διερευνητές Αξιωματικοί Λιμενικού Σώματος - 
Ελληνικής Ακτοφυλακής που στελεχώνουν το τμήμα Α' 
Τεχνικής Διερεύνησης διαθέτουν επιστημονική γνώση 
και εμπειρία σε ένα ή περισσότερους από τους τομείς 
που αναφέρονται στη περίπτωση α' της παραγράφου 8 
του άρθρου 8 του ν. 4033/2011. Η στελέχωση του τμή¬ 
ματος πραγματοποιείται κατά τέτοιο τρόπο ώστε να κα¬ 
λύπτεται το εύρος των τομέων που αναφέρονται στην 
ως άνω διάταξη. 

2. Τα τυπικά προσόντα των διερευνητών της Υπηρεσί¬ 
ας, που προέρχονται από το Λιμενικό Σώμα - Ελληνική 
Ακτοφυλακή, αποδεικνύονται ως ακολούθως: 

α) Η επιστημονική γνώση των διερευνητών: 


αα) για τον τομέα Ναυσιπλοΐας και κανόνων αποφυγής 
συγκρούσεων, τουλάχιστον με Δίπλωμα Πλοιάρχου Γ’ 
τάξης Εμπορικού Ναυτικού, 
ββ) για τον τομέα Μηχανολογίας πλοίων, τουλάχιστον 
με Δίπλωμα Μηχανικού Γ' τάξης Εμπορικού Ναυτικού, 
γγ) για τον τομέα Μηχανολογίας και Ηλεκτρολογίας 
πλοίων, με Δίπλωμα Μηχανολόγου Μηχανικού ή Ηλε¬ 
κτρολόγου Μηχανικού Ανώτατης Πολυτεχνικής Σχολής 
της ημεδαπής ή ισότιμης και αναγνωρισμένης σχολής 
της αλλοδαπής, 

δδ) για τον τομέα Ναυπηγικής, με δίπλωμα Ναυπη¬ 
γού Μηχανικού Ανώτατης Πολυτεχνικής Σχολής της 
ημεδαπής ή ισότιμης και αναγνωρισμένης σχολής της 
αλλοδαπής, 

εε) για τον τομέα χημικής ανάλυσης υλικών, υγρών 
και αερίων με Δίπλωμα Χημικού Μηχανικού Ανώτατης 
Πολυτεχνικής Σχολής της ημεδαπής ή ισότιμης και ανα¬ 
γνωρισμένης σχολής της αλλοδαπής ή πτυχίο Χημικού 
Ανωτάτου Εκπαιδευτικού Ιδρύματος της ημεδαπής ή 
ισότιμης και αναγνωρισμένης σχολής της αλλοδαπής, 
στστ) για τον τομέα αιτιών θαλάσσιας ρύπανσης με Δί¬ 
πλωμα ή πτυχίο ενός έκτων ανωτέρω υποπεριπτώσεων 
αα), ββ), γγ), δδ), εε). 

β) Η απαιτούμενη εμπειρία των διερευνητών, προϋ¬ 
ποθέτει προϋπηρεσία: 

αα) τεσσάρων (04) τουλάχιστον ετών, ως ενεργοί επι¬ 
θεωρητές Κράτους Σημαίας ή επιθεωρητές Κράτους Λι¬ 
μένα για τις υποπεριπτώσεις γγ), δδ), εε) και στστ) της 
περίπτωσης α) της παρούσας παραγράφου, 
ββ) τεσσάρων (04) τουλάχιστον ετών, ως Κυβερνήτες 
ή Αξιωματικοί Φυλακής Γεφύρας, ή ως Α' Μηχανικοί ή 
Αξιωματικοί Φυλακής Μηχανοστασίου σε πλοία του Λι¬ 
μενικού Σώματος - Ελληνικής Ακτοφυλακής και τριών 
(03) τουλάχιστον ετών, ως ενεργοί επιθεωρητές Κράτους 
Σημαίας ή επιθεωρητές Κράτους Λιμένα για τις υποπε¬ 
ριπτώσεις αα) και ββ), της περίπτωσης α) της παρούσας 
παραγράφου. 

γ) Η συμπλήρωση των ετών προϋπηρεσίας των διερευ¬ 
νητών δύναται να αποδεικνύεται και αθροιστικά για στε¬ 
λέχη που έχουν προϋπηρεσία ως επιθεωρητές Κράτους 
Σημαίας και ως επιθεωρητές Κράτους Λιμένα εφόσον 
δεν αφορά στην ίδια χρονική περίοδο. 

3. Οι διερευνητές αναλαμβάνουν τα καθήκοντά τους 
μετά από την ολοκλήρωση του «Εσωτερικού προγράμ¬ 
ματος βασικής εκπαίδευσης» που διενεργείται στην 
Υπηρεσία, σύμφωνα με το «Εγχειρίδιο Λειτουργίας της 
Ελληνικής Υπηρεσίας Διερεύνησης Ναυτικών Ατυχη¬ 
μάτων και Συμβάντων». Συμμετέχουν σε εκπαιδευτικά 
προγράμματα του «Ευρωπαϊκού Οργανισμού για την 
Ασφάλεια στη Θάλασσα (ΕΜ5Α)» ή ανάλογα εκπαιδευ¬ 
τικά προγράμματα του «Διεθνούς Ναυτιλιακού Οργανι¬ 
σμού (ΙΜΟ)». 

ΜΕΡΟΣ Γ' 

ΕΙΔΙΚΟΤΕΡΕΣ ΔΙΑΔΙΚΑΣΙΕΣ ΔΙΕΡΕΥΝΗΣΗΣ 
Άρθρο 9 

Καθήκοντα Διερευνητών Ναυτικών Ατυχημάτων 
και Συμβάντων 

1. Ο Τμηματάρχης του τμήματος Α' Τεχνικής Διερεύ- 
νησης ή ο αντικαταστάτης αυτού βρίσκεται σε άμεση 

ετοιμότητα για τη λήψη έγκαιρης ενημέρωσης ενός ναυ¬ 
τικού ατυχήματος ή ναυτικού συμβάντος. 

2. Οι Διερευνητές βρίσκονται σε άμεση ετοιμότητα για 
μετακίνηση, εφόσον απαιτηθεί, σε περίπτωση ναυτικού 
ατυχήματος ή ναυτικού συμβάντος, η διερεύνηση του 
οποίου εμπίπτει στην αρμοδιότητα της Υπηρεσίας. 

3. Οι διερευνητές κατά την άσκηση των αρμοδιοτήτων 
τους: 

α) Τηρούν τις διατάξεις του κανονισμού (ΕΕ) αριθ. 
1286/2011 της Επιτροπήςτης9ηςΔεκεμβρίου 2011 «για 
την καθιέρωση της κοινής μεθοδολογίας διερεύνησης 
ναυτικών ατυχημάτων και συμβάντων που αναπτύχθηκε 
σύμφωνα με την παράγραφο 4 του άρθρου 5 της Οδη¬ 
γίας 2009/18/ΕΚ του Ευρωπαϊκού Κοινοβουλίου και του 
Συμβουλίου», που αναπτύχθηκε σύμφωνα μετο στοιχείο 
ετου άρθρου 2 του κανονισμού (ΕΚ) 1406/2002 (άρθρο 
5 παράγραφος 6 του ν. 4033/2011) και της υπουργικής 
απόφασης 611.22/14/3013/27-11 -2014 (Β' 3199) «Κώδι¬ 
κας Διερεύνησης Ατυχημάτων», κατά τη διεξαγωγή των 
διερευνήσεων ναυτικών ατυχημάτων και συμβάντων. 

β) Λαμβάνουν υπόψη σχετικές κατευθυντήριες οδηγί¬ 
ες και σχετικά εγχειρίδια του «Ευρωπαϊκού Οργανισμού 
για την ασφάλεια στη Θάλασσα (ΕΜ5Α)», του «Διεθνούς 
Ναυτιλιακού Οργανισμού (ΙΜΟ)», του « Διεθνούς Ορ¬ 
γανισμού Διερευνητών Ναυτικών Ατυχημάτων (Μβιίπθ 
Α σαάθηΐε ΙπνοεΐίςΒΐοΓε ΙηΐθΓηβΐϊοηβΙ ΡοΓυιη - ΜΑΙΙΡ)» 
καθώς και σχετικές μελέτες εκπαιδευτικών Ιδρυμάτων, 
τεχνικών, ναυτιλιακών Ινστιτούτων ή Οργανισμών και 
άλλες πηγές σχετικές με το διερευνητικό έργο. 

γ) Οι διερευνητές της Υπηρεσίας, κατά την άσκηση 
των καθηκόντων τους φέρουν το ειδικό δελτίο ταυτότητας 
Διερευνητή κατά τα οριζόμενα στην αριθ. 612.10/12/ 
23-02-2012 απόφαση Υπουργού Προστασίας του Πολίτη 
(Β' 431) «Καθορισμόςτύπου ειδικού δελτίου ταυτότητας 
υπηρετούντων στην Ελληνική Υπηρεσία Διερεύνησης 
Ναυτικών Ατυχημάτων και Συμβάντων - ΕΛΥΔΝΑ». 

Άρθρο 10 

Καθήκοντα Ομάδων Διερευνήσεων - 

Ειδικότερες διαδικασίες 

Οι Ομάδες διερεύνησης έχουν ειδικότερα τα ακόλουθα 
καθήκοντα: 

α) Η Ομάδα διερεύνησης μετά από την συγκρότηση 
της μεριμνά για την συλλογή στοιχείων και πληροφοριών 
του υπό διερεύνηση ναυτικού ατυχήματος ή συμβάντος. 

β) Ο επικεφαλής της Ομάδας Διερεύνησης σε συνερ¬ 
γασία με τα μέλη της Ομάδας καταβάλει κάθε δυνατή 
προσπάθεια για την ολοκλήρωση και δημοσίευση της έκ¬ 
θεσης διερεύνησης ναυτικού ατυχήματος εντός της προ- 
βλεπομένης από την παράγραφο 2 του άρθρου 16 του 
ν. 4033/2011 περιόδου από την ημερομηνία που αυτό 
συνέβη, λαμβάνοντας υπόψη την παράγραφο 6.2 του 
παραρτήματος του κανονισμού (ΕΕ) αριθ. 1286/2011 της 
Επιτροπής της 9ης Δεκεμβρίου 2011 «για την καθιέρωση 
της κοινής μεθοδολογίας διερεύνησης ναυτικών ατυχη¬ 
μάτων και συμβάντων που αναπτύχθηκε σύμφωνα με 
την παράγραφο 4 του άρθρου 5 της Οδηγίας 2009/18/ΕΚ 
του Ευρωπαϊκού Κοινοβουλίου και του Συμβουλίου» και 
το κεφάλαιο 13.4 του τμήματος II- Μέρους Γ' της υπουρ¬ 


γικής απόφασης 611.22/14/3013/27-11-2014 (Β' 3199) 
«Κώδικας Διερεύνησης Ατυχημάτων», σχετικά με τις δι¬ 
αδικασίες διαβούλευσης του σχεδίου της έκθεσης διε- 
ρεύνησης με τα εμπλεκόμενα και ενδιαφερόμενο μέρη 
του ναυτικού ατυχήματος. Σε περίπτωση που αυτό δεν 
καθίσταται δυνατό ο επικεφαλής της Ομάδας Διερεύ- 
νησης μεριμνά για τη σύνταξη και έκδοση προσωρινής 
έκθεσης διερεύνησης. 

γ) Ο επικεφαλής της Ομάδας Διερεύνησης, μεριμνά για 
τη διαβούλευση του σχεδίου της έκθεσης διερεύνησης 
με τα εμπλεκόμενα με το ναυτικό ατύχημα και ενδια¬ 
φερόμενο μέρη σύμφωνα με την παράγραφο 6.2 του 
παραρτήματος του κανονισμού (ΕΕ) αριθ. 1286/2011, και 
εισηγείται στον Διευθυντή προθεσμία για την υποβολή 
σχολίων και παρατηρήσεων. 

δ) Η Ομάδα Διερεύνησης, μετά τη λήξη της προθεσμί¬ 
ας του προηγούμενου εδαφίου, επεξεργάζεται τα σχόλια 
και τις παρατηρήσεις των εμπλεκομένων και ενδιαφερο¬ 
μένων μερών, αιτείται διευκρινίσεις και συμπληρωματικά 
στοιχεία, εφόσον είναι απαραίτητο και, μετά τη διευκρί¬ 
νιση των ζητημάτων που τυχόν ανέκυψαν, συντάσσει 
και υπογράφει την τελική έκθεση διερεύνησης και την 
προωθεί αρμοδίως. 

ε) Ο επικεφαλής της Ομάδας διερεύνησης μεριμνά 
για την καταχώριση του υπό διερεύνηση ναυτικού ατυ¬ 
χήματος στην «Ευρωπαϊκή Πλατφόρμα Πληροφοριών 
Ναυτικών Ατυχημάτων (Ευτοροθη Μθιϊιίθ 035 υ 3 ίΐγ 
Ιηίοπτίθΐίοη Ρΐ3ΐίοιτη - ΕΜΟΡ)» και στο «Παγκόσμιο 
Ολοκληρωμένο Σύστημα Ναυτιλιακών Πληροφοριών 
(ΟΙοόθπ Ιηΐθ9Γ3ΐθά δρίρρίπς Ιηίοππ3ΐίοπ δγεΐθίτι - 
01515)» του Διεθνούς Ναυτιλιακού Οργανισμού, εφόσον 
απαιτείται. 

ΜΕΡΟΣ Δ' 

ΡΥΘΜΙΣΕΙΣ ΘΕΜΑΤΩΝ ΠΡΟΣΩΠΙΚΟΥ 

ΚΑΙ ΕΙΔΙΚΩΝ ΥΠΗΡΕΣΙΑΚΩΝ ΘΕΜΑΤΩΝ 

Άρθρο 11 

Θέματα υπηρεσιακής κατάστασης 

του προσωπικού της Υπηρεσίας 

1. Για την υπηρεσιακή κατάσταση του προσωπικού της 
Υπηρεσίας, που προέρχεται από το Α.Σ-ΕΛ.ΑΚΤ. εφαρμό¬ 
ζονται οι διατάξεις που ισχύουν κάθε φορά για το λοιπό 
προσωπικό Α.Σ-ΕΛ.ΑΚΤ. Ο χρόνος παραμονής στη θέση 
του Διευθυντή της Υπηρεσίας αποτελεί ειδικό τυπικό 
προσόν προαγωγής στο βαθμό του Αρχιπλοιάρχου 
Λ.Σ-ΕΛ.ΑΚΤ., σύμφωνα με την παράγραφο 2 του άρθρου 
10 του π.δ. 81/2012, όπως τροποποιήθηκε με την παρά¬ 
γραφο 3 του άρθρου 43 του ν. 4456/2017 (Α' 24). 

2. Για τις άδειες του προσωπικού εφαρμόζονται οι δι- 
ατάξειςτου π.δ. 80/2015 (ΑΊ53), όπως ισχύει. 

3. Το προσωπικό της Υπηρεσίας κατά την άσκηση των 
καθηκόντων του φέρει πολιτική περιβολή. 

4. Οι διερευνητές της Υπηρεσίας κατά την εκτέλεση 
αποστολών διερεύνησης ναυτικού ατυχήματος λαμβά¬ 
νουν κάθε πρόσφορο μέτρο προς διαφύλαξη της σωμα¬ 
τικής ακεραιότητας και της υγείας τους και, ειδικότερα, 
φέρουν ενδυμασία εργασίας επιχειρήσεων και εξοπλι¬ 
σμό ασφαλείας σύμφωνα με τα ευρωπαϊκά πρότυπα. 

Άρθρο 12 

«Εγχειρίδιο Λειτουργίας 

της Ελληνικής Υπηρεσίας Διερεύνησης Ναυτικών 

Ατυχημάτων και Συμβάντων» 

1. Ειδικότερα θέματα που αφορούν την τυποποίηση 
διαδικασιών της λειτουργίας, διαχείρισης και δράσης των 
στελεχών της Υπηρεσίας, ρυθμίζονται με το «Εγχειρίδιο 
Λειτουργίας της Ελληνικής Υπηρεσίας Διερεύνησης Ναυ¬ 
τικών Ατυχημάτων και Συμβάντων». 

2. ΟιΤμηματάρχεςτης Υπηρεσίας καταρτίζουν και επι- 
καιροποιούν το ανωτέρω εγχειρίδιο, το υποβάλλουν δε 
στον Διευθυντή για έλεγχο και περαιτέρω προώθηση 
προς τον Προϊστάμενο, ο οποίος το εγκρίνει. 

Άρθρο 13 

Διαδικτυακάς τόπος της 

«Ελληνικής Υπηρεσίας Διερεύνησης Ναυτικών 

Ατυχημάτων και Συμβάντων» 

Η Υπηρεσία διατηρεί διαδικτυακό τόπο ελεύθερης 
πρόσβασης στην ελληνική και αγγλική γλώσσα, κατά τα 
οριζόμενα στην παράγραφο 1 του άρθρου 16 του ν. 4033/ 
2011 στον οποίο, μεταξύ άλλων, αναρτώνταιτα ακόλουθα: 

α) το νομικό πλαίσιο διερεύνησης ναυτικών ατυχη¬ 
μάτων, 

β) οι τελικές και προσωρινές εκθέσεις διερεύνησης, τη¬ 
ρώντας τη νομοθεσία για την προστασία του ατόμου από 
την επεξεργασία δεδομένων προσωπικού χαρακτήρα, 
γ) οι έγκαιρες προειδοποιήσεις (θθΗγ θΙθίΤε), 
δ) μορφότυποι δελτίων αναφοράς ναυτικού ατυχή¬ 
ματος και δελτίων αναφοράς παρολίγον ναυτικού ατυ¬ 
χήματος, 

ε) στοιχεία επικοινωνίας εντός και εκτός ωραρίου υπη¬ 
ρεσίας, 

στ) ετήσια στατιστικά στοιχεία ναυτικών ατυχημάτων 
και συμβάντων καθώς και άλλες χρήσιμες πληροφορίες 
σχετικές με το πεδίο των αρμοδιοτήτων της. 

Άρθρο 14 

Υπηρεσιακά οχήματα 

Για την κάλυψη των επιχειρησιακών αναγκών της Υπη¬ 
ρεσίας και, ειδικότερα για την άμεση μετακίνηση των 
Ομάδων Διερεύνησης εντός της ελληνικής επικράτειας, 
για τη διεξαγωγή του διερευνητικού έργου διατίθενται 
υπηρεσιακά οχήματα από την αρμόδια Υπηρεσία του 
Υπουργείου Ναυτιλίας και Νησιωτικής Πολιτικής. 

ΜΕΡΟΣ Ε' 

ΡΥΘΜΙΣΗ ΕΙΔΙΚΟΤΕΡΩΝ ΘΕΜΑΤΩΝ 

Άρθρο 15 

Αναφορά - γνωστοποίηση ναυτικού ατυχήματος - 

Υποβολή Δελτίου Ναυτικού Ατυχήματος 
1. Ο πλοιοκτήτης ή ο διαχειριστής ή ο εφοπλιστής 
ή ο πράκτορας ή ο πλοίαρχος του πλοίου ενημερώνει 


άμεσα την Υπηρεσία για ένα ναυτικό ατύχημα ή συμβάν 
που εμπίπτει στο πεδίο εφαρμογής του ν. 4033/2011, 
σύμφωνα με την παράγραφο 2 του άρθρου 6 του ίδιου 
νόμου. Ειδικότερα, σε περίπτωση πολύ σοβαρού ή σο¬ 
βαρού ναυτικού ατυχήματος, ο πλοιοκτήτης ή ο διαχει¬ 
ριστής ή ο εφοπλιστής ή ο πράκτορας έχουν υποχρέωση 
αναφοράς - γνωστοποίησης του ατυχήματος προς την 
Υπηρεσία εντός δώδεκα (12) ωρών από την ώρα που 
αυτό συνέβη. 

2. Τα μέρη που εμπλέκονται με το ναυτικό ατύχη¬ 
μα ή συμβάν και τη λειτουργία των εμπλεκομένων 
πλοίων, καθώς και οι αρμόδιες υπηρεσίες του Α.ΛΣ- 
ΕΛ.ΑΚΤ. και του Υπουργείου Ναυτιλίας και Νησιωτι¬ 
κής Πολιτικής οφείλουν να παράσχουν κάθε δυνατή 
διευκόλυνση στο έργο της διερεύνησης του ναυτι¬ 
κού ατυχήματος (παράγραφος 3 του άρθρου 15 του 
ν. 4033/2011). Ειδικότερα, ο πλοιοκτήτης ή ο διαχει¬ 
ριστής ή ο εφοπλιστής ή το εξουσιοδοτημένο πρό¬ 
σωπο στεριάς, σύμφωνα με τον Κώδικα Ασφαλούς 
Διαχείρισης (Ι5Μ Θοάθ), όπως ισχύει, ή ο πλοίαρχος, 
υποβάλλει στην Υπηρεσία πληροφορίες σχετικές με 
ναυτικά ατυχήματα ή συμβάντα, συμπεριλαμβανομέ¬ 
νων και περιπτώσεων παρολίγον ατυχημάτων, σύμ¬ 
φωνα με τους μορφότυπους δελτίων αναφοράς που 
αναρτώνται στο διαδικτυακό τόπο του άρθρου 13 του 
παρόντος, εντός δέκα (10) ημερολογιακών ημερών 
από την ημερομηνία του ατυχήματος σε περίπτωση 
πολύ σοβαρών ή σοβαρών ναυτικών ατυχημάτων και 
εντός τριάντα (30) ημερολογιακών ημερών από την 
ημερομηνία του συμβάντος σε περίπτωση λοιπών 
κατηγοριών ατυχημάτων ή συμβάντων. 

Άρθρο 16 

Η ισχύςτου παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Ναυτιλίας και Νησιωτικής Πολιτικής, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Ιουνίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Οικονομικών Διοικητικής Ανασυγκρότησης 

ΕΥΚΛΕΙΔΗΣ ΤΣΑΚΑΛΩΤΟΣ ΟΛΓΑ ΓΕΡΟΒΑΣΙΛΗ 

Ναυτιλίας και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί,τΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























